
** **

**Vas és Győr-Moson-Sopron Megyei Nyílt Tájékozódási Futó Diákolimpia**

***2020/2021. tanév versenykiírása***

**A verseny célja:** A Vas és Győr-Moson-Sopron Megyei Diákolimpiai címek és helyezések, valamint az Országos Diákolimpiai döntőbe jutás eldöntése.

**A verseny formája:** Nappali, egyéni, rövidített normáltávú regionális rangsoroló verseny.

**Rendező:** Vas Megyei Tájékozódási Futó Szövetség megbízásából a Szombathelyi Haladás VSE és a Soproni MAFC egyesületek.

**A verseny ideje:** 2021. április 18. vasárnap

**Tervezett „0” idő:** 10:00 óra

**Helyszín:** Parkerdő - Szombathely

**Versenybíróság: Elnök:** Dr. Kiss-Geosits Beatrix

**Titkár:** Tajnai Anita

**Pályakitűző:** Bárdosi Zoltán

**Ellenőrző bíró:** Molnár Tibor

**Kategóriák:** **Diákolimpia:** Fiú/Lány korcsoport – Születési év

II. kcs. (szalagozott): 2010 és később születettek

III. kcs.: 2008-2009

IV. kcs.: 2006-2007

V. kcs.: 2004-2005

VI. kcs.: 2003 és korábban születettek

**Nyílt verseny:** Nyílt szalagozott, Nyílt könnyű, Nyílt technikás

**Nevezhetők:** a 2 megye diákolimpiájára alsó és középfokú tanintézmények nappali tagozatos hallgatói, akiket tanintézményük benevez.

Másik megye versenyzői indulhatnak, de a továbbjutó létszámba nem számítanak bele.

Nyílt kategóriába bárki nevezhet.

**A diákolimpiára nevezni kétféleképpen szükséges!**

1. A nevezést valamennyi korcsoportban és versenyszámban elektronikusan a Magyar Diáksport Szövetség honlapján kialakított nevezési rendszerben (<https://nevezes.diakolimpia.hu/>)
2. A Magyar Tájékozódási Futó Szövetség ENTRY rendszerén keresztül (http://nevezes.mtfsz.hu) vagy email-ben is szükséges elvégezni. Nevezési eltérések esetén az MDSZ rendszerében szereplő adatok az irányadók.

**A nevezés folyamata:** Minden indulót már a megyei forduló előtt be kell nevezni az MDSZ rendszerében. Az MDSZ rendszerébe csak a testnevelő nevezhet, kérjük a klubvezetőket, hogy időben vegyék fel a kapcsolatot az iskolákkal. Az MDSZ rendszerében azokat az aranyjelvényes versenyzőket, és a magyar válogatott színeiben induló versenyzőket is be kell nevezni, akik nem vesznek részt a megyei döntőn! A megyei diákolimpiára a nevezés az eddig megszokott módon az ENTRY-ben vagy email-ben történik. A megjegyzés rovatba kérjük beírni a település és az oktatási intézmény nevét (ilyen sorrendben).

A 2 megyén kívüli versenyzőknek, illetve nyílt kategóriában, csak az Entry rendszerben vagy email-ben szükséges nevezni, az MDSZ rendszerben nem!

**Nevezési határidő:** 2021. április 12. hétfő éjfélig. Határidő utáni vagy helyszíni nevezés csak a diákolimpián kívüli kategóriákban lehetséges az üres helyek erejéig.

**Nevezési cím:** e-mail: [vmtfsz@gmail.com](mailto:vmtfsz@gmail.com) vagy az Entry rendszeren keresztül

**Nevezési díj:** 1000 Ft/fő, SI dugóka bérleti díj 300 Ft/fő (14 éves korig ingyenes)

Fizetés készpénzben jelentkezéskor, vagy előreutalással:

Vas Megyei Tájfutó Szövetség: OTP 11747006-27247000 (Elektronikus számlákat csak a befizető számára tudunk kiállítani, a verseny után.)

**Eredményhirdetés:** A verseny helyszínén nem lesz a járványhelyzet miatt.

**Díjazás:** A diákolimpia 1-3 helyezettjei oklevél díjazásban részesülnek, melyeket a

csapatok elektronikus címére juttatunk el.

**Térkép:** 1:10 000 méretarányú, 5m asz, 2018-ban felülvizsgált.

**Terep:** Szombathely közelében, parkerdei környezetben lesz. Tagolt erdő, gazdag úthálózat, néhol sűrű, nehéz futhatóság jellemzi. Dombvidék, helyenkét lapos, sík terület.

**Terepletiltás:** A versenykiírás megjelenésétől a verseny időpontjáig mindennemű tájfutó tevékenység csak a rendezőség tudtával és beleegyezésével végezhető.

**Egyéb:** A II - VI korcsoport megyénkénti 1-5 helyezettje továbbjut az országos döntőre.

A versenyen SI pontérintési rendszert használunk (érintésnélküli üzemmód nem lesz bekapcsolva).

Versenyértesítőt 2021. 04. 12-én jelentetjük meg.

Országos döntő: http://adatbank.mtfsz.hu/esemeny/show/esemeny\_id/6946

**Jelenlegi vírushelyzet miatti szabályok:**

Az MTFSz elnöksége 2021. február 22-i ülésén áttekintette a tájfutó versenyekre vonatkozó jelenleg is hatályos korlátozásokat, különös tekintettel az általános rendezvénytilalmat szabályozó 484/2020. (XI.10.) Korm. rendeletre. A Kormányrendelet továbbra is megengedi a sportrendezvények megtartását, de szigorúan csak zárt körülmények között, **nézők nélkül**. A versenyek helyszínén csak versenyzők, a versenyzőkhöz kapcsolódó technikai személyzet (edző, klubvezető, stb.) illetve versenyrendezők lehetnek jelen. A zárt körülmények biztosításáért a rendezvény szervezője a felelős.

Az MTFSz elnöksége az aktuálisan érvényes rendeletekben nem talált olyan passzust, amely alapján központilag korlátoznia kellene a tájékozódási sportrendezvények megtartását.

A Korm. rendelet nem tiltja sem a versenyengedély nélküli sportolók indulását, sem a helyszíni nevezést.

Ugyanakkor az MTFSz elnöksége azzal is tisztában van, hogy a jelenleg érvényes rendelkezések a járvány terjedésének korlátozása érdekében születtek és a Szövetségnek is feladata ezen intézkedések támogatása. Ennek érdekében a 2020. júniusában kiadott nem kötelező érvényű versenyrendezési ajánlásokat az MTFSz Versenybizottsága felülvizsgálta és aktualizálta, az letölthető az MTFSz Adatbankból: http://admin.mtfsz.hu/fajl/get/fajl\_id/24695/tipus/download

Az MTFSz Versenybizottsága a versenyzőknek is fogalmaz meg ajánlásokat, ezeket a Rendezőség kötelezővé teszi:

• A versenyeket a „gyere-fuss-menj haza” elv szerint tartják, és senki sem tartózkodhat a versenyközpontban a szükségesnél hosszabb ideig.

• Kövesd a szervezők utasításait. Ne felejtsd el a 1,5 méteres távolságszabályt mindenki számára, aki nem ugyanabban a háztartásban él.

• A célterületen és a versenyközpontban hordj maszkot, azt csak a sporttevékenység végzéséhez vedd le!

• Pontfogás után ne állj meg közvetlenül az ellenőrző pont mellett, ha időre van szükséged a következő átmenet végrehajtásának megtervezéséhez.

• A résztvevőként a befutás utáni frissítéshez és tisztálkodáshoz hozz saját vizet/mosókendőt.

• Hozzál saját frissítőt és ételt, majd vidd haza a szemetedet is!

• Használj kézfertőtlenítőt mielőtt belépsz a rajtba.

• Célbaérkezés és kiolvasás után ne tömörülj szorosan versenytársaiddal, hogy megvitassátok a pályát és az útvonalválasztást - a távolsági szabályok itt is érvényesek.

Kérjük, hogy a járványhelyzet általi szabályokat mindenki vegye kötelező évényűnek és tartsa be!

Mindenkit szeretettel várunk!